CELEX: 32014D0892
Language: da
Date: 2014-12-09 00:00:00
Title: 2014/892/EU: Kommissionens gennemførelsesafgørelse af 9. december 2014 om ændring af bilag II til beslutning 93/52/EØF for så vidt angår anerkendelse af visse regioner i Frankrig som officielt frie for brucellose ( B. melitensis ) (meddelt under nummer C(2014) 9218)  EØS-relevant tekst

11.12.2014   
            
            
               DA
            
            
               Den Europæiske Unions Tidende
            
            
               L 354/45
            
         KOMMISSIONENS GENNEMFØRELSESAFGØRELSE
   af 9. december 2014
   om ændring af bilag II til beslutning 93/52/EØF for så vidt angår anerkendelse af visse regioner i Frankrig som officielt frie for brucellose (B. melitensis)
   
      
         (meddelt under nummer C(2014) 9218)
      
   
   (EØS-relevant tekst)
   
      (2014/892/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (1), særlig bilag A, kapitel 1, afsnit II, og
   ud fra følgende betragtninger:
   
               (1)
            
            
               Ved direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf kan anerkendes som officielt frie for brucellose.
            
         
               (2)
            
            
               I bilag II til Kommissionens beslutning 93/52/EØF (2) opføres de regioner i medlemsstaterne, som anerkendes som officielt frie for brucellose (B. melitensis) i overensstemmelse med direktiv 91/68/EØF.
            
         
               (3)
            
            
               Frankrig har forelagt Kommissionen dokumentation, der viser, at betingelserne i direktiv 91/68/EØF er opfyldt, således at yderligere 31 administrative regioner (departementer) kan anerkendes som officielt frie for brucellose (B. melitensis) ud over de 64 administrative regioner (departementer), der allerede anerkendes som værende officielt frie for denne sygdom og på nuværende tidspunkt er opført i bilag II til beslutning 93/52/EØF.
            
         
               (4)
            
            
               På grundlag af den dokumentation, der er fremlagt af Frankrig, bør disse 31 administrative regioner (departementer) anerkendes som officielt frie for brucellose (B. melitensis).
            
         
               (5)
            
            
               Angivelserne vedrørende Frankrig i bilag II til beslutning 93/52/EØF bør derfor ændres i overensstemmelse hermed.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 93/52/EØF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 9. december 2014.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 46 af 19.2.1991, s. 19.
   
      (2)  Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (EFT L 13 af 21.1.1993, s. 14).
   
      BILAG
      I bilag II til beslutning 93/52/EØF affattes angivelserne vedrørende Frankrig således:
      
         »I Frankrig:
         Departementerne:
         Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d'Or, Côtes-d'Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.«